**П Р О Т О К О Л**

**№ 31**

Днес, 01.11.2015 г от 14.21 ч в зала 326 от Административната сграда на Община Провадия се проведе заседание на ОИК Провадия, назначена с Решение № 1563-МИ/НР от 29.08.2015 г на ЦИК.

**На заседанието присъстват:** Стефка Стоянова Пейчева, Тодорка Николова Иванова, Керанка Георгиева Габровска, Галина Георгиева Стоянова, Женя Тодорова Милкова, Кремена Веселинова Василева

След като установи наличието на необходимия за провеждане на заседание съгласно изискванията на чл. 85, ал. 3 от ИК кворум, а именно присъствието на повече от половината от общия брой членове на ОИК, председателят откри заседанието и обяви следния

**Дневен ред:**

1. Разглеждане на постъпила жалба с вх. № 127/01.11.2015 г. от Анатоли Стоянов, в качеството му на председател на ОбС на БСП.

**По т.1 от дневния ред**

На 01.11.2015 г в 13.15 ч. е администрирана жалба от Анатоли Стоянов-председател на Общински съвет на БСП-Провадия. В жалбата се сочи, че в СИК №032400041 в с. Венчан, община Провадия, членовете на секционната комисия поставят само по един печат върху бюлетините, в разрез със законовите разпоредби.

Във връзка с постъпилата жалба членове на ОИК-Галина Георгиева и Женя Милкова извършиха проверка на място. В резултат на проверката бе установено следното: От разговора с всички членове на СИК в с. Венчан се установи, че не са налице бюлетини в избирателната кутия, върху които да е поставен само един печат. Същото бе потвърдено и от присъстващ в секцията застъпник. При разпределение на задълженията между членовете на СИК в с. Венчан, за поставяне на два броя печати върху бюлетините е определена Йорданка Стоянова Никова-член на СИК, а при нейно отсъствие Станка Георгиева Иванова-зам.председател на СИК. На всички членове е указано да спазват законовите разпоредби и указанията на ЦИК и ОИК при произвеждане на изборите. При посещението е установено нарушение, изразяващо се в предварително откъсване на бюлетини от кочаните и поставяне на първия печат върху тях. За същото са дадени указания на членовете на СИК, за преустановяване на създадената практика.

На основание чл. 87, ал. 1, т. 22 от ИК, ОИК-Провадия Реши:

Указва на всички членове да спазват законовите разпоредби и указанията на ЦИК и ОИК-Провадия при произвеждане на изборите, в частност да поставя по два печата на гърба на всяка бюлетина попълнена от гласоподавател, както и да преустанови практиката да къса предварително бюлетини от кочаните.

**Гласували:**

|  |  |
| --- | --- |
| **Членове на ОИК Провадия** | **глас** |
| 1.Стефка Стоянова Пейчева  | за |
| 2.Тодорка Николова Иванова  | за |
| 3.Керанка Георгиева Габровска    | за |
| 4.Галина Георгиева Стоянова   | за |
| 5.Женя Тодорова Милкова    | за |
| 6.Кремена Веселинова Василева | за |

Настоящото решение се прие с 6 гласа „За“.

Заседанието завърши в 14.30 часа.

Председател:…………… Секретар:……………….